
Emynau » Coffadwriaetbol. 
GA C(y 
i Llyfr Hymnau 8o6 (320). 
MCE ddedwydd yw y rhai, trwy ffydd 
Sy'n myn'd o blith y byw ; 


Eu henwau'n perarogli sydd, 
A'u hân, mor dawel yw! 





Ar ol eu holl flinderau dwys, 
Gorphwyso maent mewn hedd, 

Yn mhell o swn y byd a'i bwys, 
Heb boen, yn llwch y bedd. 


Llais un gorthrymydd byth ni ddaw 
I'w deffro i wylaw mwy, 

Na phrofedigaeth lêm, na chroes— 
Un loes ni theimlant hwy. 


2. Llyfr Hymnau 880 (623). 


S rhaid wynebu'r afon dônog, 
Mae un i dôri grym y lli', 
Iesu, f' Archoffeiriad ffyddlawn— 
Dyna ddigon byth i mi; 
Yn Ei waed caf waeddi, Concwest 
Ar angeu, uffern, byd, a'r bedd ! 
Tragwyddoldeb byth heb bechu, 
Yn ogoneddus ar Ei wedd. 


Yn lle cario corph o lygredd, 
Caf gyd-dreiddio â'r cor sydd fry 
I ddiderfyn ryfeddodau 
Iachawdwriaeth Oalfari ; 
Byw i wel'd yr Anweledig, 
Fu farw, ac sydd etto'n fyw ; 
Bythol, anwahanol undeb, 
A chymdeithas â fy Nuw. 








a. Llyfr Hymnau 884 (727). 
EF? ro'ed imi ddymuniadau 
Nad oes dim o fewn y byd, 
Yn y dwyrain a'r gorllewin, 
A all hanner lanw 'mryd : 
Tragwyddoldeb, 
Yno llenwir fi yn llawn. 
Mi gaf yn y wlad 'rwy'n myned 
Waredigaeth lwyr o'm poen ; 
Gorphwys draw i derfyn gofid 
Gyda'r addfwyn, anwyl Oen : 
Ni ddaw tristwch, 
Fyth i mewn dros furiau'r nef. 


2. Llyfr Hymnau 494 (14). 
^m gyda mi, fy Nuw, mae'r dydd yn ffoi, 
Cysgodau'r hwyr o'm hamgylch sy'n 
Diflana nerth y ddaear hon a'i bri, [crynhoi; 
Cynorthwy'r gwan, O! aros gyda mi. 


Yn brysio ab ei derfyn mae fy nydd, 
Mwynhad y byd â'i barch yn cilio sydd ; 
Yn wyw a gwael try pob peth ; ond Tydi, 
Y Digyfnewid, aros gyda mi. 

Rho wel'd Dy groes yn yr Iorddonen gref, 
Trwy'r niwl, cyfeiria'm golwg tua'r nef; 
Tyr gwawr y nef, cysgodau'r hwyr a ffy, 
Wrth fyw, wrth farw, aros gyda mi. 


5. Llyfr Hymnau 390 (912). 
Y GWR a fu gynt o dan hoelion, 
Dros ddyn pechadurus fel fi, 

A yfodd y cwpan i'r gwaelod, 

Ei Hunan ar ben Oalfari ; 
Ffynhonell y cariad tragwyddol— 

Hên gartre' meddyliau o hedd ; 
Dwg finnau i'r unrhyw gyfammod, 

Na thôrir gan angau, na'r bedd ! 








Llyfr Hymnau 885 (774). 


WEL uwch law cymylau amser, 
O fy enaid! gwel y tir, 
Lle mae'r awel fyth yn dyner, 
Lle mae'r wybren fyth yn glir ; 
Hapus dyrfa ! 
Sydd yn nofio yn Ei hedd. 
Nid oes yno neb-yn wylo, 
Yno nid oes neb yn brudd, 
Troir yn fêl y wermod yno, 
Yno rho'ir y caeth yn rhydd! 
Hapus dyrfa 
Sydd â'u trigfa yno mwy. 
Llyfr Hymnau Sj78 (629). 


1. 
(^ | ddedwydd ddydd! tragwyddol orphwys 


Anthem—* Dyddiau dyn sydd fel glaswelltyn.” 


Oddiwrth fy llafur, yn fy rhan, 
Yn nghanol môr o ryfeddodau, 

Heb waelod, terfyn byth, na glân: 
Mynediad helaeth mwy i bara 

O fewn trigfanau Tri yn Un ; 
Dwfr i nofio heb fyn'd trwyddo, 

Dyn yn Dduw, a Duw yn ddyn. 


Byw heb wres na haul yn taro, 
Byw heb ofni marw mwy ; 
Pob rhyw alar wedi darfod, 
Dim ond canu am farwol glwy ; 
Nofio yn afon bur y bywyd, 
Bythol heddwch sanctaidd Dri, 
Dan dywyniadau digymylau 
Gwerthfawr angau Oalfari. 


Llyfr Hŷmnau 8o9 (430). 
BYD myrdd o ryfeddodau 
Ar doriad boreu wawr, 

Pan ddelo plant y tônau 

Yn iach o'r cystudd mawr ; 
Oll yn eu gynau gwynion, 

Ac ar eu newydd wedd, 
Yn debyg idd eu Harglwydd 

Yn d'od i'r lân o'r bedd. 

